નવી દિલ્હીઃ કેન્દ્રીય નાણામંત્રી અરુણ જેટલીએ પહેલી ફેબ્રુઆરી, ગુરુવારે નવી દિલ્હીમાં લોકસભામાં સંસદમાં ચોથું પૂર્ણ બજેટ રજૂ કર્યું હતું. વર્તમાન એનડીએ સરકારનું આ પાંચમું અને અંતિમ પૂર્ણ બજેટ હતું. આ બજેટમાં ખેડૂતો અને ગરીબો ઉપર ધ્યાન કેન્દ્રિત કરવામાં આવ્યું હતું અને તેમના માટે ઘણી યોજનાઓ અને રાહતો રજૂ કરવામાં આવી હતી. જોકે નોકરિયાત વર્ગ અને રોકાણકારોને કોઈ રાહત આપવામાં આવી નથી. બજેટમાં સરકાર દ્વારા ટેક્સ સ્લેબમાં કોઈ રાહત આપવામાં આવી નથી, જ્યારે સ્વાસ્થ્ય અને શિક્ષણ ક્ષેત્રે પણ સેઝમાં એક ટકાનો વધારો કરી દેવામાં આવ્યો નથી. શેરબજાર અને મ્યુચ્યુઅલ ફંડના રોકાણકારો પર પણ ટેક્સ વધારીને સરકારે તેમને ઝાટકો આપ્યો છે.